Virallinen lehti nro C 033 , 03/02/1997 s. 0081



A4-0367/96 Ehdotus neuvoston direktiiviksi työntekijöiden oikeuksien turvaamista yrityksen tai liikkeen taikka liiketoiminnan osan luovutuksen yhteydessä koskevan jäsenvaltioiden lainsäädännön lähentämisestä (KOM(94)0300 - C4-0151/94 - 94/0203(CNS)) Ehdotus hyväksyttiin seuraavin tarkistuksin: (Tarkistus 1) Otsikko >Alkuperäinen teksti> Ehdotus neuvoston direktiiviksi työntekijöiden oikeuksien turvaamista yrityksen tai liikkeen taikka liiketoiminnan osan luovutuksen yhteydessä koskevan jäsenvaltioiden lainsäädännön lähentämisestä >EP:n äänestyksessä hyväksytty teksti> Ehdotus neuvoston direktiiviksi työntekijöiden oikeuksien turvaamista yrityksen tai liikkeen taikka liiketoiminnan osan luovutuksen yhteydessä koskevan jäsenvaltioiden lainsäädännön lähentämisestä annetun direktiivin 77/187/ETY1 muuttamisesta @@@@@@@@ 1 EYVL L 61, 5.3.1977, s. 26 (Tarkistus 2) Johdanto-osan ensimmäinen kappale >Alkuperäinen teksti> neuvoston direktiivi 77/187/ETY koskee työntekijöiden oikeuksien turvaamista yrityksen tai liikkeen taikka liiketoiminnan osan luovutuksen yhteydessä koskevan jäsenvaltioiden lainsäädännön lähentämistä; tehtäessä uusia muutoksia mainittu direktiivi on selvyyden vuoksi tarpeen muotoilla uudestaan, >EP:n äänestyksessä hyväksytty teksti> Poistetaan. (Erillinen äänestys) Johdanto-osan seitsemäs kappale >Alkuperäinen teksti> oikeusturvan ja selkeyden vuoksi on myös tarpeen Euroopan yhteisöjen tuomioistuimen oikeuskäytäntö huomioon ottaen, että tehdään selvä ero yritysten, liikkeiden ja liiketoiminnan osien sekä ainoastaan yrityksen tietyn toiminnon luovuttamisen välillä; luovutukset jäävät direktiivin soveltamisalan ulkopuolelle silloin, kun tietyn toiminnon luovutukseen ei liity sellaisen taloudellisen kokonaisuuden luovutusta, joka säilyy luonteeltaan ennallaan kyseisen luovutuksen jälkeen, >Alkuperäinen teksti> Poistetaan. (Tarkistus 3) Johdanto-osan neljästoista kappale >Alkuperäinen teksti> on selvennettävä jäsenvaltioiden mahdollisuutta olla soveltamatta tietojen antamista ja neuvottelua koskevia vaatimuksia työntekijöiden määrän kynnysarvojen perusteella, >EP:n äänestyksessä hyväksytty teksti> jäsenvaltiot voivat käyttää mahdollisuutta olla soveltamatta tietojen antamista ja neuvottelua koskevia vaatimuksia työntekijöiden määrän kynnysarvojen perusteella, vasta, kun annetaan yhdenmukaistetut eurooppalaiset säännöt kansallisissa yrityksissä tapahtuvasta tiedottamisesta ja kuulemisesta. (Tarkistus 4) 1 artiklan 1 kohdan toinen alakohta >Alkuperäinen teksti> Tämän direktiivin merkityksessä luovutukseksi katsotaan tietyn toiminnon luovuttaminen, jos siihen liittyy luonteensa ennallaan säilyttävän taloudellisen kokonaisuuden luovuttaminen. Yrityksen, liikkeen tai liiketoiminnan osan yksittäisen toiminnon luovuttaminen, riippumatta siitä, onko se toteutettu suoraan vai ei, ei sinänsä muodosta luovutusta direktiivin merkityksessä. >EP:n äänestyksessä hyväksytty teksti> Poistetaan. (Tarkistus 5) 3 artiklan 1 kohdan toinen alakohta >Alkuperäinen teksti> Jäsenvaltioiden on säädettävä, että luovuttaja on 1 artiklan 1 kohdassa tarkoitetun luovutuksen jälkeen luovutuksensaajan ohella edelleen vastuussa työsopimuksesta tai työsuhteesta johtuvista velvollisuuksista. Luovutuspäivän jälkeen erääntyvien velvollisuuksien osalta luovuttaja on kuitenkin vastuussa ainoastaan kyseessä olevan jakson luovutuspäivää edeltävästä osuudesta. Jäsenvaltiot voivat rajoittaa luovuttajan yhteisvastuuta niihin velvollisuuksiin, jotka ovat syntyneet ennen luovutuspäivää ja jotka erääntyvät tuota päivää seuraavan vuoden aikana. >EP:n äänestyksessä hyväksytty teksti> Jäsenvaltioiden on säädettävä, että luovuttaja on 1 artiklan 1 kohdassa tarkoitetun luovutuksen jälkeen luovutuksensaajan ohella edelleen yhdessä ja erikseen vastuussa työsopimuksesta tai työsuhteesta johtuvista velvollisuuksista. Luovutuspäivän jälkeen erääntyvien velvollisuuksien osalta luovuttaja on kuitenkin vastuussa ainoastaan kyseessä olevan jakson luovutuspäivää edeltävästä osuudesta. Jäsenvaltiot voivat rajoittaa luovuttajan yhteisvastuuta niihin velvollisuuksiin, jotka ovat syntyneet ennen luovutuspäivää ja jotka erääntyvät tuota päivää seuraavan vuoden aikana. (Tarkistus 6) 3 artiklan 3 kohdan ensimmäinen alakohta >Alkuperäinen teksti> 3. Mitä 1 ja 2 kohdassa säädetään, ei koske työntekijöiden oikeutta jäsenvaltion lakisääteisen sosiaaliturvajärjestelmän ulkopuolella olevan, yhtiön tai yhtä useamman yhtiön yhteisen lisäeläkejärjestelmän mukaisiin vanhuus- tai työkyvyttömyysetuuksiin taikka jälkeenjääneiden etuuksiin. >EP:n äänestyksessä hyväksytty teksti> 3. Mitä 1 ja 2 kohdassa säädetään, ei koske työntekijöiden oikeutta jäsenvaltion lakisääteisen sosiaaliturvajärjestelmän ulkopuolella olevan, yhtiön tai yhtä useamman yhtiön yhteisen lisäeläkejärjestelmän mukaisiin vanhuus- tai työkyvyttömyysetuuksiin taikka jälkeenjääneiden etuuksiin, mikäli nämä oikeudet on saatu ennen luovutusta. (Tarkistus 19) 3 artiklan 3 kohta a (uusi) >EP:n äänestyksessä hyväksytty teksti> 3a. Jäsenvaltioiden on ryhdyttävä tarpeellisiin toimiin sen estämiseksi, että maksukyvyttömyysmenettelyjä käytetään tässä artiklassa säädettyjen oikeuksien riistämiseksi työntekijöiltä. (Tarkistus 7) 4 artiklan 3 kohta >Alkuperäinen teksti> 3. Direktiivin 3 artiklan 1, 2 ja 3 kohdan estämättä jäsenvaltioiden laeissa voidaan sallia se, että työnantaja tai työnantajan valtaa käyttävät henkilöt ja työntekijöiden edustajat muuttavat työehtoja sopimuksella, joka tehdään 3 artiklan 4 kohdassa tarkoitetun menettelyn yhteydessä luovutetun yrityksen, liikkeen tai liiketoiminnan osan toiminnan säilyttämiseksi. Tällaisessa sopimuksessa voidaan myös määrätä, voidaanko työntekijöitä irtisanoa ja missä määrin heitä voidaan irtisanoa työvoiman muutoksiin johtavista taloudellisista, teknisistä tai organisatorisista syistä. >EP:n äänestyksessä hyväksytty teksti> 3. Direktiivin 3 artiklan 1 ja 2 kohdan estämättä jäsenvaltioiden laeissa voidaan sallia se, että työnantaja tai työnantajan valtaa käyttävät henkilöt ja 6 artiklan 1 kohdassa tarkoitetut työntekijöiden edustajat muuttavat työehtoja oikeudellisesti sitovalla sopimuksella, joka tehdään 3 artiklan 4 kohdassa tarkoitetun menettelyn yhteydessä luovutetun yrityksen, liikkeen tai liiketoiminnan osan toiminnan säilyttämiseksi. Tällaisessa sopimuksessa voidaan myös määrätä, voidaanko työntekijöitä irtisanoa ja missä määrin heitä voidaan irtisanoa työvoiman muutoksiin johtavista taloudellisista, teknisistä tai organisatorisista syistä. (Tarkistus 8) 4 artiklan 4 kohta >Alkuperäinen teksti> 4. Rajoittamatta tämän artiklan 2 kohtaa tapauksissa, joissa tehdään 3 kohdassa tarkoitettu sopimus, oletetaan, jollei muuta osoiteta, että työehtoja muutetaan luovutetun yrityksen, liikkeen tai liiketoiminnan osan toiminnan säilyttämiseksi ja että irtisanomiset tehdään työvoiman muutoksiin johtavista taloudellisista, teknisistä tai organisatorisista syistä. >EP:n äänestyksessä hyväksytty teksti> 4. Rajoittamatta tämän artiklan 2 kohtaa tapauksissa, joissa tehdään 3 kohdassa tarkoitettu sopimus, oletetaan, jollei muuta osoiteta, että sopimuksessa määriteltyjä työehtoja muutetaan luovutetun yrityksen, liikkeen tai liiketoiminnan osan toiminnan säilyttämiseksi ja että sopimuksessa määritellyt irtisanomiset tehdään työvoiman muutoksiin johtavista taloudellisista, teknisistä tai organisatorisista syistä. (Tarkistus 9) 4 artiklan 5 kohta >Alkuperäinen teksti> 5. Jäsenvaltiot voivat yrityksen, liikkeen tai liiketoiminnan osan toiminnan säilyttämiseksi antaa toimivaltaisille oikeusviranomaisille valtuudet muuttaa tai lopettaa työsopimuksia tai työsuhteita, jotka ovat voimassa 3 artiklan 4 kohdassa tarkoitetun maksukyvyttömyysmenettelyn yhteydessä tapahtuvan luovutuksen päivänä. >EP:n äänestyksessä hyväksytty teksti> Poistetaan. (Tarkistus 10) 6 artiklan -1 kohta (uusi) >EP:n äänestyksessä hyväksytty teksti> -1. Tässä artiklassa säädettyjen tiedottamis- ja kuulemisvaatimusten tarkoituksia varten jäsenvaltioiden on annettava määräykset siitä, että työntekijöiden edustajat ovat riippumattomia ja työantajan valvonnan tai ohjauksen ulkopuolella. (Tarkistus 11) 6 artiklan 1 ja 2 kohta >Alkuperäinen teksti> 1. Luovuttajan ja luovutuksensaajan on ilmoitettava niiden työntekijöidensä edustajille, joita 1 artiklan 1 kohdassa tarkoitettu luovutus koskee: >EP:n äänestyksessä hyväksytty teksti> Luovuttajan ja luovutuksensaajan on hyvissä ajoin, heti kun luovutusta harkitaan, kuultava niiden työntekijöidensä edustajia, joita luovutus koskee, jotta päästään sopimukseen - luovutuksen aiheet; - luovutuksesta työntekijöille aiheutuvat oikeudelliset, taloudelliset ja sosiaaliset seuraukset; - suunnitellut, työntekijöitä koskevat toimenpiteet. >Alkuperäinen teksti> - luovutuksesta työntekijöille aiheutuvista oikeudellisista, taloudellisista ja sosiaalisista seurauksista; - suunnitelluista, työntekijöitä koskevista toimenpiteistä >Alkuperäinen teksti> Luovuttajan on annettava nämä tiedot työntekijöidensä edustajille hyvissä ajoin ennen luovutuksen toteuttamista. Luovutuksensaajan on annettava nämä tiedot työntekijöidensä edustajille hyvissä ajoin ja joka tapauksessa ennen kuin luovutus välittömästi vaikuttaa työntekijöiden työoloihin ja työllisyyteen. >EP:n äänestyksessä hyväksytty teksti> ja annettava näille edustajille tätä varten tarvittavat tiedot (mukaan lukien luovutuksen syyt). Luovutuksensaajan on toimittava yhteistyössä luovuttajan kanssa antamalla edellä esitettyjen vaatimusten noudattamisen edellyttämät tiedot. >Alkuperäinen teksti> 2. Jos luovuttaja tai luovutuksensaaja aikoo toteuttaa työntekijöitään koskevia toimenpiteitä, hänen on hyvissä ajoin neuvoteltava työntekijöiden edustajien kanssa tällaisista toimenpiteistä sopimuksen aikaansaamiseksi. (Tarkistus 12) 6 artiklan 4 kohta a (uusi) >EP:n äänestyksessä hyväksytty teksti> 4a. Jos luovutukseen johtaneen päätöksen on tehnyt joku muu luonnollinen henkilö tai oikeushenkilö kuin luovuttaja tai luovutuksensaaja, tämän henkilön on annettava luovuttajalle ja luovutuksensaajalle kaikki sellaiset hallussaan olevat tiedot, jotka nämä tarvitsevat voidakseen täyttää tämän direktiivin mukaiset velvollisuutensa. (Tarkistus 13) 6 artiklan 5 kohta >Alkuperäinen teksti> 5. Jäsenvaltiot voivat rajoittaa 1, 2 ja 3 kohdassa tarkoitetut velvollisuudet yrityksiin ja liikkeisiin, joilla on tavallisesti enemmän kuin 50 työntekijää, tai jotka, jos niillä on vähemmän kuin 50 työntekijää, täyttävät työntekijöiden määrän kynnysarvot työntekijöitä edustavan kollegiaalisen elimen valitsemiselle tai asettamiselle. >EP:n äänestyksessä hyväksytty teksti> 5. Jäsenvaltiot voivat rajoittaa 1 ja 3 kohdassa tarkoitetut velvollisuudet yrityksiin ja liikkeisiin, jotka, työntekijöiden määrän osalta, täyttävät ehdot työntekijöitä edustavan kollegiaalisen elimen valitsemiselle tai asettamiselle. (Tarkistus 14) 8 artikla >Alkuperäinen teksti> Jäsenvaltioiden on kansallisissa oikeusjärjestyksissään toteutettava tarvittavat toimenpiteet, jotta kaikki työntekijät, jotka katsovat joutuneensa loukatuksi sen vuoksi, että tässä direktiivissä säädettyjä velvollisuuksia ei ole noudatettu, voivat esittää vaatimuksensa tuomioistuimessa mahdollisesti ensin saatettuaan asian muun toimivaltaisen viranomaisen käsiteltäväksi. Tätä artiklaa sovelletaan myös työntekijöiden edustajiin heidän 4 artiklan 3, 4 ja 5 kohdassa sekä 5 ja 6 artiklassa tarkoitettujen oikeuksiensa osalta. >EP:n äänestyksessä hyväksytty teksti> Jäsenvaltioiden on säädettävä tämän direktiivin nojalla annettujen kansallisten määräysten vastaisten rikkomusten seuraamuksista ja toteutettava kaikki tarvittavat toimenpiteet sen varmistamiseksi, että näitä seuraamuksia käytetään. Käyttöön otettavien seuraamusten on oltava tehokkaita, kohtuullisia ja varoittavia. Jäsenvaltioiden on ilmoitettava asianomaisista määräyksistä komissiolle viimeistään 9 artiklan 1 kohdassa mainittuun päivään mennessä, ja kaikista myöhemmistä muutoksista niin pian kuin mahdollista. (Tarkistus 15) 8 artikla a (uusi) >EP:n äänestyksessä hyväksytty teksti> 8 a artikla Kun jäsenvaltiot panevat täytäntöön tämän direktiivin säännökset, niiden on estettävä kaikki rotuun, sukupuoleen, ikään, vammaan, seksuaaliseen suuntautumiseen, ihonväriin, uskontoon tai kansallisuuteen perustuva syrjintä. (Tarkistus 16) 10 artikla >Alkuperäinen teksti> Kumotaan direktiivi 77/187/ETY direktiivin täytäntöönpanopäivästä sanotun kuitenkaan rajoittamatta jäsenvaltioiden velvollisuuksia, jotka koskevat direktiivin 77/187/ETY täytäntöönpanon määräaikaa kuten liitteessä I on tarkoitettu. Kaikki kumottuun direktiiviin tehtävät viittaukset katsotaan viittauksiksi voimassa olevaan direktiiviin 9 artiklan 1 kohdan merkityksessä ja ne tulkitaan liitteessä II olevan vertailutaulukon perusteella. >EP:n äänestyksessä hyväksytty teksti> Poistetaan. (Tarkistus 17) Liite II >EP:n äänestyksessä hyväksytty teksti> Poistetaan liite II kokonaisuudessaan. Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston direktiiviksi työntekijöiden oikeuksien turvaamista yrityksen tai liikkeen taikka liiketoiminnan osan luovutuksen yhteydessä koskevan jäsenvaltioiden lainsäädännön lähentämisestä (KOM(94)0300 - C4-0151/94 - 94/0203(CNS)) (Kuulemismenettely) Euroopan parlamentti, joka - ottaa huomioon komission ehdotuksen neuvostolle (KOM(94)0300 - 94/0203(CNS) ((EYVL C 274, 1.10.1994, s. 10)), - neuvoston kuultua sitä EY:n perustamissopimuksen 100 artiklan mukaisesti (C4-0151/94), - ottaa huomioon työjärjestyksensä 58 artiklan, - ottaa huomioon sosiaali- ja työllisyysasiain valiokunnan mietinnön ja talous- ja raha-asioita sekä teollisuuspolitiikkaa käsittelevän valiokunnan, oikeusasioita ja kansalaisten oikeuksia käsittelevän valiokunnan sekä naisten oikeuksien valiokunnan lausunnot (A4-0367/96). 1. Hyväksyy komission ehdotuksen parlamentin tekemin tarkistuksin; 2. Pyytää komissiota muuttamaan ehdotustaan tarkistuksia vastaavasti EY:n perustamissopimuksen 189 a artiklan 2 kohdan mukaisesti; 3. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta; 4. Pyytää aloittamaan neuvottelumenettelyn, jos neuvosto aikoo poiketa parlamentin hyväksymästä sanamuodosta; 5. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 6. Kehottaa puhemiestään välittämään tämän päätöksen neuvostolle ja komissiolle.